钦定古今图书集成/明伦汇编/氏族典/第233卷 > 《苏州府志》 > 张欧
## 钦定古今图书集成/明伦汇编/氏族典/第233卷 > 《苏州府志》 > 张欧

按《史记张叔传》：“御史大夫张叔者，名欧，安丘侯说之
庶子也。孝文时，以治刑名言事太子。然欧虽治刑名
家，其人长者，景帝时尊重，常为九卿。至武帝元朔四
年，拜御史大夫。自欧为吏，未尝言案人，专以诚长者
处官，官属以为长者，亦不敢大欺。老病笃，请免，以上
大夫禄归老于家，家于阳陵。”